Diari Oficial de la Generalitat Valenciana


Sumari del DOGV 7904, del 26-10-2016 (2016/7816)

RESOLUCIÓ de 19 de setembre de 2016, de la Subdirecció General de Relacions Laborals, per la qual es disposa el registre i la publicació de l'acord de revisió salarial per a l'any 2016 en el Conveni Col·lectiu de Centres i Serveis d'Atenció a Persones Discapacitades de la Comunitat Valenciana (Codi 36301127754022).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7904

Data del DOGV
:   26-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7816


Data del document
:   19-09-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 19 de setembre de 2016, de la Subdirecció General de Relacions Laborals, per la qual es disposa el registre i la publicació de l'acord de revisió salarial per a l'any 2016 en el Conveni Col·lectiu de Centres i Serveis d'Atenció a Persones Discapacitades de la Comunitat Valenciana (Codi 09850254651834). [2016/7816]  
Vista l'acta de l'acord sobre revisió salarial per a l'any 2016 en el Conveni col·lectiu de centres i serveis d'atenció a persones discapacitades de la Comunitat Valenciana, subscrit, per una part, per les organitzacions empresarials FEAD i AGELVALCEE, i, per l'altra part, pels sindicats FE-CCOO-PV i FETE-UGT-PV, i de conformitat amb el que es disposa en l'article 90, apartats 2 i 3, del Reial Decret Legislatiu 1/1995, de 24 de març; el Text Refós de la Llei de l'Estatut dels Treballadors; l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, d'acord amb el que s'estableix en l'article 51.1 de l'Estatut d'Autonomia de la Comunitat Valenciana; en el Decret 157/2015, de 18 de setembre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i en l'article 4.3 de l'Orde 37/2010, resol:  
  
  
Primer  
Ordenar-ne la inscripció en el Registre de la Comunitat Valenciana de Convenis i Acords Col·lectius de Treball, amb la notificació a la comissió negociadora i el depòsit del text de l'acta.  
  
Segon  
Disposar-ne la publicació en el Diari Oficial de la Comunitat Valenciana.  
  
València, 19 de setembre de 2016.- El subdirector general de Relacions Laborals: Juan Ignacio Soler Tormo.  
  
  
Acta de la 3a reunió de la comissió negociadora de la revisió salarial per a 2016 del VII Conveni col·lectiu laboral autonòmic de centres i serveis d'atenció a persones amb discapacitat  
  
Per les organitzacions patronals:  
  
Per AGEVALCEE:  
Juan José Serrano Jiménez de la Plata  
Martín Jiménez Sánchez  
José Manuel Guillem Fernández  
  
Per la FEAD:  
Catalina Estevan Estevan  
Miguel Infantes Pérez  
  
Per ASELDICOVA:  
Carlos Laguna Asensi  
  
  
Per les organitzacions sindicals:  
  
Per CCOO:  
Pepa Ramis Pérez  
Elena Albert Roberto  
Jorge Alzamora Lillo  
  
Per FETE-UGT:  
Ana Luzzi Angosto  
Juan Ramón Prades Prades  
  
A València, als locals de FEAD (av. Corts Valencianes, 41), a les 10.30 hores del dia 21 de juny de 2016, es reuneixen les persones que figuren al marge en representació de les seues respectives organitzacions.  
Es llig l'acta de la reunió anterior i es firma.  
S'acorda procedir a la firma de les taules salarials per a 2016 adjuntes.  
Així mateix, s'acorda firmar la correcció d'errades de les taules d'anys anteriors adjunta.  
  
S'alça la sessió a les 12.00 hores.